[{"text_idx": "#000004", "text": "Ydych chi\u2019n gyflogwr sy\u2019n ymwybodol o iechyd meddwl? Ydych chi ar drywydd dangos i\u2019ch gweithwyr y gellir trafod materion iechyd meddwl yn agored ac yn gyfforddus yn eich gweithle?"}, {"text_idx": "#000011", "text": "A oes gennych angen cefnogaeth unigol ar gyfer rhywun sy\u2019n cael trafferth deall ethos a gwerthoedd emosiynol eich mudiad? A yw ymagwedd sensitif a deallusrwydd emosiynol yn hanfodol ar gyfer meithrin y mudiad a ddymunwch?"}, {"text_idx": "#000012", "text": "Mae Breathe yn cynnig cefnogaeth ac arweiniad i weithwyr a rheolwyr sydd angen ehangu eu hymwybyddiaeth a\u2019u gallu emosiynol i\u2019w galluogi i weithio\u2019n well o fewn eu gweithle. Nid hyfforddiant rheoli cyffredin mo hyn. Rydym yn hwyluso\u2019r broses o gael pobl i ddod yn rhan o wireddu diwylliant sensitif a chefnogol yn y gweithle."}, {"text_idx": "#000013", "text": "Pan fo gweithwyr yn cael problemau personol neu angen cymorth, a ydych chi\u2019n fodlon bod eich Rhaglen Cymorth i Weithwyr yn cyflenwi gwasanaethau ymatebol ac yn rhoi gwerth da am arian?"}, {"text_idx": "#000014", "text": "Mae Breathe yn cynnig Rhaglen Cymorth i Weithwyr sy\u2019n sicrhau ymateb o safon pan fo\u2019i angen fwyaf ar eich gweithwyr. Mae\u2019r rhaglen yn gweithio ar amrywiol raddfeydd sy\u2019n cyflawni buddion go iawn gan ddefnyddio cynghorwyr cymwysedig, a gallai fod yn arbennig o ddefnyddiol i fentrau bach a chanolig. Mae croeso ichi siarad gyda ni i weld sut gallem gynnig yr opsiwn delfrydol ar gyfer eich gofynion Rhaglenni Cymorth i Weithwyr."}, {"text_idx": "#000015", "text": "Gallai Breathe fod yn lleoliad i\u2019ch diwrnod meithrin ti\u0302m nesaf, yn cynnig diwrnod cynhyrchiol oddi wrth y swyddfa i\u2019ch timau, gan ddangos eich bod yn malio am eu llesiant, a datblygu sgiliau technegau ymdopi ymarferol ar gyfer grwpiau o staff."}, {"text_idx": "#000016", "text": "Gall Breathe ddarparu diwrnod llawn o ddysgu\u2019ch ti\u0302m am lesiant, ac mae hyn yn ataliol o ran eu hiechyd meddwl personol yn ogystal a\u0302 rhoi sgiliau ymarferol iddynt eu cyrchu\u2019n o\u0302l i\u2019r swyddfa. Gan ddefnyddio ein cynllunydd Diwrnod Ti\u0302m pwrpasol, gallwch lunio\u2019r profiad a fydd yn diwallu eich anghenion orau."}, {"text_idx": "#000019", "text": "Rydym yn gweithio gyda phobl sy\u2019n wynebu heriau iechyd meddwl, a gyda chymunedau sydd eisiau creu mwy o synnwyr o gysylltiad, perchnogaeth a lles yn y lleoedd y maen nhw\u2019n byw ynddynt."}]